PREDBEŽNÁ INFORMÁCIA
(podľa § 9 zákona č. 400/2015 Z. z. o tvorbe právnych predpisov
a o Zbierke zákonov Slovenskej republiky a o zmene a doplnení niektorých zákonov)

1. Pripravovaný právny predpis:
Návrh vyhlášky Ministerstva životného prostredia Slovenskej republiky o manažmente sedimentov (ďalej len „návrh vyhlášky“).

2. Základné ciele právnej úpravy:
Právnym základom pre vypracovanie návrhu vyhlášky je splnomocňovacie ustanovenie § 81 ods. 2 písm. p) návrhu zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov a ktorým sa menia a dopĺňajú niektoré zákony s predpokladanou účinnosťou od 1. januára 2027. Návrh vyhlášky upravuje udržiavať korytá v stave, ktorý zabezpečuje ich prirodzenú alebo projektovanú prietočnosť a hĺbku vody, udržiavať a čistiť koryto a odstraňovať naplaveniny, ľadové a iné prekážky a dočasné ostrovy z vodného toku, čo je nevyhnutné na zabezpečenie nehateného odtoku alebo prietoku. Návrh vyhlášky obsahuje mechanizmus, ktorý bude stanovovať jednotné pravidlá pre uloženie a nakladanie s vyťaženými sedimentami.

3. Zhodnotenie súčasného stavu:
Súčasná právna legislatíva rieši odstraňovanie dnových sedimentov podľa zákona 
č. 188/2003 Z. z. o aplikácii čistiarenského kalu a dnových sedimentov do pôdy a o doplnení zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov v znení neskorších predpisov a podľa zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov, avšak súčasný stav nerieši sedimenty, ktoré nie sú zaradené medzi odpad alebo neobsahujú aspoň jednu nebezpečnú vlastnosť podľa nariadenia Komisie (EÚ) č. 1357/2014 z 18. decembra 2014, ktorým sa nahrádza príloha III k smernici Európskeho parlamentu a Rady 2008/98/ES o odpade a o zrušení určitých smerníc. Z aplikačnej praxe vyplynula potreba zadefinovať sedimenty pre účely vodného zákona a určiť postup odstraňovania sedimentov a nakladanie s nimi podľa vodného zákona.  

4. Spôsob zapojenia verejnosti do prípravy právneho predpisu:
Verejnosť sa môže zapojiť do prípravy právneho predpisu formou zasielania podnetov a  návrhov v intenciách vecného zamerania podľa bodu 2 s ohľadom na bod 
3 prostredníctvom právneho a informačného portálu Slov-Lex. Lehota na vyjadrenie je do 4. septembra 2026.

Kontaktné údaje:
Ministerstvo životného prostredia Slovenskej republiky
sekcia vôd
Námestie Ľ. Štúra č. 1
81235 Bratislava
email: paula.diveky@enviro.gov.sk

5. Predpokladaný termín začatia pripomienkového konania:
september 2026 

